|  |  |  |
| --- | --- | --- |
| **UNIVERSITATEA “ŞTEFAN CEL MARE” din SUCEAVA** | **Servicii software de dezvoltare a unei platforme virtuale de învățare multilingvă și echipament tip server găzduire web** | **UNIVERSITATEA “ŞTEFAN CEL MARE” din SUCEAVA**  **Nr. din ...............** |
| **DIRECȚIA ACHIZIŢII PUBLICE**  **SERVICIUL ACHIZIȚII PUBLICE II** | **Achiziție directă** | **S.C. ................... S.R.L.**  **Nr. ............. din .............** |

**CONTRACT DE SERVICII**

1. În temeiul Legii 98/2016 privind achizitiile publice si al HG 395/2016 pentru aprobarea Normelor

metodologice de aplicare a prevederilor referitoare la atribuirea contractului de achizitie publică/acordului-cadru din Legea nr. 98/2016 privind achizițiile publice, s-a încheiat prezentul contract de furnizare de produse,

**Între**

**Universitatea “Ştefan cel Mare” din Suceava** adresa sediu str. Universităţii nr. 13, cod 720 229, Suceava, tel. 0230 216147, fax 0230 523747, codul fiscal 4244423, reprezentată prin Prof. univ. dr. Mihai DIMIAN – Rector, în calitate de achizitor, pe de o parte,

Şi

**S.C. ………………………………..** ., cu sediul în …………………..., telefon: …………………, e-mail: ……………………., număr de înmatriculare …………………. cod de înregistrare fiscală ……………, cont nr. ……………………, deschis la Trezoreria …………………… reprezentată, prin ……………………….. în calitate ………………….. și denumită în continuare „Contractant”, pe de altă parte,

denumite, în continuare, în mod individual "Partea" și împreună, "Părțile"

**2. *Definiţii***

**2.1** - în prezentul contract următorii termeni vor fi interpretaţi astfel:

**a.** ***contract*** -prezentul contract şi toate anexele sale;

**b. *achizitor şi furnizor*** - părţile contractante, aşa cum sunt acestea numite în  
prezentul contract;

**c. *preţul contractului*** - preţul plătibil Prestatorului de către achizitor, în baza  
contractului, pentru îndeplinirea integrală şi corespunzătoare a tuturor obligaţiilor  
asumate prin contract;

**d.  *perioada in care produce efecte contractul*** - intervalul de timp in care prezentul contract operează valabil între părţi, potrivit legii, ofertei şi documentaţiei de atribuire, de la data intrării sale în vigoare şi până la epuizarea convenţională sau legală a oricărui efect pe care îl produce, inclusiv perioada de garanţie tehnică şi eventualele pretenţii fondate pe clauzele sale;

***e. produse*** - echipamentul/echipamentele, bunurile, cuprinse în anexa/anexele la prezentul contract, pe care Prestatorul se obligă, prin contract, să le furnizeze achizitorului;

**f.** ***servicii*** - serviciile aferente livrării produselor, respectiv activităţile legate de  
furnizarea produselor, cum ar fi transportul, asigurarea, montajul, testarea funcționalitatii acestora dupa finalizarea montajului si asistenţa tehnică în perioada de garanţie şi orice alte asemenea obligaţii care  
revin Prestatorului prin contract;

g. ***origine*** - locul unde produsele au fost realizate, fabricate. Produsele sunt fabricate  
atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin  
caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea Prestatorului;

**h.** ***destinaţie finală*** - locul unde Prestatorul are obligaţia de a furniza produsele;

**i.** ***termenii comerciali*** de livrare vor fi interpretaţi conform INCOTERMS 2000 -Camera Internaţională de Comerţ (CIC).

**j.** ***forţa majoră*** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia dintre părţi;

**k. *zi*** *-* zi calendaristică; *an* - 365 de zile.

**3. *Interpretare***

**3.**1- În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

**3.**2- Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

**Clauze obligatorii**

**4. Obiectul *principal al contractului***

4.1 - Prestatorul se obligă să presteze, respectiv sa livreze produsele rezultate în urma prestării serviciului „**Servicii software de dezvoltare a unei platforme virtuale de învățare multilingvă și echipament tip server găzduire web”,** definit după cum urmează, aceasta făcând parte integranta din prezentul contract.

4.2 - Achizitorul se obligă să achiziţioneze, respectiv să cumpere şi să plătească preţul convenit în prezentul contract, având ca sursă de finanţare Venituri **Proiect transfrontalier “Educational University Romanian – Ukrainian Cross-Border Cooperation plus Virtual and Inclusive Environment – UNIV.E.R-U + VI”.**

**5. *Preţul contractului***

5.1 - Preţul contractului, respectiv preţul serviciilor prestate, este de **............. euro fără TVA (suma în litere)**, la care se adauga TVA în sumă de **................ euro (suma în litere).** Valoarea totală a contractului este de **....................** **euro cu TVA (suma în litere).**

**6. *Durata contractului***

6.1 - Prezentul contract intră în vigoare de la data semnării acestuia, si va fi valabil până la 31.12.2025.

6.2 - Prezentul contract va continua să producă efecte până la epuizarea convenţională sau legală a oricărui efect, inclusiv perioada de garanţie tehnică şi eventualele pretenţii fondate pe clauzele sale.

**7.** ***Executarea contractului***

7.1 - Executarea contractului începe de la data semnării prezentului contract, şi conform conditiilor prevăzute la pct. 15.1) din prezentul contract.

***8. Documentele contractului***

*8.1* - Documentele contractului sunt:

- solicitarea de ofertă; oferta tehnico/financiară a ofertantului, anexe la contract, eventuale clarificări.

1. ***Obligaţiile principale ale Prestatorului***
2. - Prestatorul se obligă să presteze serviciile la standardele din oferta tehnico/financiară, anexăla contract.
3. - Prestatorul se obligă să presteze, în conformitate cu termenul şi condiţiile de prestare prezentate la punctul 15.1. Prestatorul va fi reprezentat prin reprezentant legal sau împuternicit la sediul beneficiarului la data recepţiei.
4. - Prestatorul se obligă să despăgubească achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc), legate de echipamentele, materialele, instalaţiile sau utilajele folosite pentru sau în legătură cu produsele achiziţionate; şi

ii) daune-interese, costuri, taxe şi cheltuieli de orice natură, aferente.

**10. *Obligaţiile principale ale achizitorului***

10.1 – Achizitorul se obligă sa platească prețul serviciilor catre prestaror în termenul convenit.

Plata se va efectua prin ordin de plată, în termen de 60 zile de la recepţia cantitativă şi calitativă, după semnarea procesului verbal de receptie a serviciilor achiziționate, în baza facturii emise. Factura va fi emisă la cursul infor-euro din luna plății. În cazul în care plata nu se va efectua la termenul convenit, părţile de comun acord pot stabili o reeşalonare la plată a sumelor datorate, pentru fiecare tranşă urmând a fi stabilit un termen de plată.

10.2 - Dacă achizitorul nu onorează factura/facturile în termen de 14 zile lucrătoare de la expirarea perioadei convenite, atunci Prestatorul are dreptul de a sista livrarea produselor (dacă este cazul). După ce achizitorul îşi onorează obligaţiile, Prestatorul va relua livrarea produselor în termen de 1 zi (dacă este cazul).

**11. *Sancţiuni pentru neîndeplinirea culpabilă a obligaţiilor***

11.1- În cazul în care, din vina sa exclusivă, Prestatorul nu reuşeşte să-şi îndeplinească obligaţiile asumate prin contract, atunci achizitorul este îndreptăţit la daune interese conform articolului 1536 Cod Civil aprobat prin Legea 287/2009.

11.2- În cazul în care achizitorul nu onorează facturile la expirarea perioadei convenite, atunci acesta are obligaţia de a plăti dobânda penalizatoare la nivelul dobânzii legale, conform Legii 72/2013.

11.3- Nerespectarea obligaţiilor asumate prin prezentul contract de către una dintre părţi, în mod repetat, dă dreptul părţii lezate de a considera contractul de drept reziliat şi de a pretinde plata de daune-interese.

11.4- Achizitorul îşi rezervă dreptul de a renunţa la contract, printr-o notificare scrisă adresată Prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, Prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

***Clauze specifice***

***12. Garanția de buna execuție – nu este cazul***

***13. Recepţie, inspecţii şi teste***

13.1- Achizitorul sau reprezentantul său are dreptul de a inspecta şi/sau de a testa modul de prestare a serviciilor, cat si de a verifica calitatea acestuia, pentru a verifica conformitatea lor cu specificaţiile din oferta tehnicp/financiară, anexă la contract. Se va încheia un proces-verbal de receptie a serviciilor achiziționate.

13.2 - Inspecţiile la care vor fi supuse serviciile, cât şi condiţiile de îndeplinire a recepţiei finale, cantitative şi calitative sunt cele necesare confirmării că prestarea s-a făcut în conformitate cu cerințele autorității contractante.

13.3- Dacă serviciile inspectate nu corespund specificaţiilor,  
achizitorul are dreptul să le respingă, iar Prestatorul are obligaţia, fără a modifica preţul  
contractului de a remedia neconformitățile.

13.5 - Prevederile clauzelor 13.1-13.4 nu îl vor absolvi pe prestator de obligaţia asumării garanţiilor sau altor obligaţii prevăzute în contract, dacă au fost solicitate.

***14.Ambalare şi marcare***

14.1- (1) Prestatorul are obligaţia de ambala produsele rezultate în urma prestării serviciului pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.

(2) În cazul ambalării greutăţilor şi volumelor în cutii, Prestatorul va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.

14.2- Toate materialele de ambalare ale produselor, precum şi toate materialele necesare protecţiei coletelor (paleţi de lemn, foi de protecţie etc.) rămân în proprietatea achizitorului.

***15. Prestatorul şi documentele care însoţesc serviciile***

15.1- Prestatorul are obligaţia de a presta serviciile contractate la locațiile finale indicate de achizitor, respectând următoarele: prestarea se va face în termen de maxim 60 zile lucrătoare de la semnarea contractului.

15.2 – Prestatorul va transmite achizitorului documentele care însoţesc serviciile:

- Factura aferentă serviciilor prestate

- Proces verbal de predare – primire și recepție pentru serviciile prestate, certificat de licențiere, certificat de garanție

15.3- Prestarea serviciilor și livrarea produselor rezultate în urma prestării serviciilor se consideră încheiată în momentul în care sunt îndeplinite prevederile clauzelor de recepţie si au fost semnate procesele verbale de receptie.

***16. Asigurări***

16.1 – Prestatorul are obligaţia de a asigura complet produsele livrate prin contract împotriva pierderii sau deteriorării neprevăzute la fabricare, transport, depozitare şi livrare, în funcţie de termenul comercial de livrare convenit.

***17. Servicii – nu este cazul.***

***18. Perioada de garanţie acordată produselor.***

18.1 Furnizorul are obligaţia de a garanta că produsele furnizate prin contract sunt noi, nefolosite, de ultimă generaţie şi încorporează toate îmbunătăţirile recente în proiectare şi structura materialelor.

De asemenea, furnizorul are obligaţia de a garanta că toate produsele furnizate prin contract nu vor avea niciun defect ca urmare a proiectului, materialelor sau manoperei (cu excepţia cazului când proiectul şi/sau materialul sunt cerute în mod expres de către achizitor) ori oricărei alte acţiuni sau

omisiuni a furnizorului şi că acestea vor funcţiona în condiţii normale de funcţionare.

18.2 Perioada de garanţie acordată produselor de către furnizor este cea declarată în oferta acceptată, respectiv de 36 de luni on-site.

18.3 Perioada de garanţie a produselor începe cu data recepţiei efectuate după livrarea acestora la destinaţia finală.

18.4 Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

18.5 La primirea unei astfel de notificări, furnizorul are obligaţia de a remedia defecţiunea sau de a înlocui produsul în termen de 20 zile lucrătoare de la data notificării, fără costuri suplimentare pentru achizitor. Produsele care, în timpul perioadei de garanţie, le înlocuiesc pe cele defecte beneficiază de o nouă perioadă de garanţie care curge de la data înlocuirii produsului.

18.6 Dacă furnizorul, după ce a fost înştiinţat, nu reuşeşte să remedieze defectul în perioada de timp

menţionată, achizitorul are dreptul de a lua măsuri de remediere pe riscul şi pe cheltuiala

furnizorului şi fără a aduce niciun prejudiciu oricăror alte drepturi pe care achizitorul le poate avea

faţă de furnizor prin contract.

***19. Ajustarea preţului contractului***

19.1- Pentru produsele livrate şi pentru serviciile prestate, plăţile datorate de achizitor Prestatorului sunt cele declarate în propunerea tehnico/financiară, **Anexa 1** la contract.

19.2- Preţul contractului este acelaşi pe întreaga perioadă de derulare a contractului. **Nu se acceptă actualizarea preţului contractului.**

***20. Amendamente – Modificarea contractului, clauze de revizuire***

20.1 Pe durata perioadei de valabilitate a Contractului, părțile au dreptul de a conveni modificarea și/sau completarea clauzelor acestuia, fără organizarea unei noi achiziții directe, cu acordul părților, fără a afecta caracterul general al Contractului, în limitele dispozițiilor prevăzute de actele normative în vigoare.

20.2 Modificările contractuale, nu trebuie să afecteze, în niciun caz și în niciun fel, rezultatul achiziției directe, prin anularea sau diminuarea avantajului competitiv pe baza căruia Contractantul a fost declarat câștigător în cadrul acesteia.

20.3 Partea care propune modificarea Contractului are obligația de a transmite celeilalte părți propunerea de modificare a Contractului cu respectarea clauzelor prevăzute la art.28 Comunicări și documentele suport cu cel puțin 3 zile înainte de data la care se consideră că modificarea ar trebui să producă efecte.

20.4 Modificarea va produce efecte doar dacă părțile au convenit asupra acestui aspect în scris, cum ar fi prin semnarea unui act adițional.

20.5 Revizuirea prezentului Contract se realizează ca urmare a evaluării activităților, rezultatelor și performanțelor Contractantului în cadrul Contractului. Modificarea Contractului prin revizuire intervine cu scopul atingerii obiectului Contractului, care constă în produsele pe care Contractantul se obligă să le furnizeze, în conformitate cu prevederile din prezentul Contract, cu dispozițiilor legale și conform cerințelor din Caietul de sarcini.

20.6 Contractul ar putea fi revizuit inclusiv prin clauze de revizuire privind: Necesitatea extinderii duratei de prestare a serviciilor, în condiţiile legii şi ale contractului.

***21. Subcontractanţi*** – ***nu este cazul.***

***22. Întârzieri în îndeplinirea contractului***

22.1 - Prestatorul are obligaţia de a îndeplini contractul de servicii în perioada/ perioadele si conditiile de livrare convenite.

22.2- Orice întârziere în îndeplinirea contractului dă dreptul achizitorului de a solicita penalităţi Prestatorului, conform prevederilor legale în vigoare.

***23. Cesiunea***

23.1- Este permisă doar cesiunea creanţelor născute din acest contract, obligaţiile născute rămânând în sarcina părţilor contractante, astfel cum au fost stipulate şi stabilite iniţial.

***24. Forţa majoră***

24.1 - Forţa majoră este constatată de o autoritate competentă.

24.2 - Forţa majoră exonerează părţile contractante de îndeplinirea obligaţiilor  
asumate prin prezentul contract, pe toată perioada în care aceasta acţionează.

24.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

24.4- Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

24.5- Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

***25. Soluţionarea litigiilor***

25.1- Achizitorul şi Prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

25.2- Dacă, după 15 de zile de la începerea acestor tratative, achizitorul şi Prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze fie prin arbitraj la Camera de Comerţ şi Industrie a României, fie de către instanţa judecătorească competentă din Suceava.

***26. Încetarea Contractului***

26.1 *-*Prezentul Contract încetează de drept prin ajungere la termen sau la momentul la care toate obligațiile stabilite în sarcina părților au fost executate.

26.2 *-*Autoritatea contractantă își rezervă dreptul de a rezilia Contractul, fără însă a fi afectat dreptul Părților de a pretinde plata unor daune sau alte prejudicii, dacă:

a.Contractantul nu se conformează, în perioada de timp, conform notificării emise de către Autoritatea contractantă, prin care i se solicită remedierea Neconformității sau executarea obligațiilor care decurg din prezentul Contract;

b.Contractantul subcontractează părți din Contract fără a avea acordul scris al Autorității contractante;

c.Contractantul cesionează drepturile și obligațiile sale fără acordul scris al Autorității contractante;

d.Contractantul înlocuiește personalul/experții nominalizați fără acordul Autorității Contractante;

e.Are loc orice modificare organizațională care implică o schimbare cu privire la personalitatea juridică, natura sau controlul Contractantului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;

f.Devin incidente oricare alte incapacități legale care să împiedice executarea Contractului;

g.Contractantul eșuează în a furniza/menține/prelungi/reîntregi/completa garanțiile ori asigurările solicitate prin Contract;

h.în cazul în care, printr-un act normativ, se modifică interesul public al Autorității contractante în legătură cu care se furnizează Produselor care fac obiectul Contractului;

i.la momentul atribuirii Contractului, Contractantul se afla în una dintre situațiile care ar fi determinat excluderea sa din procedura de atribuire;

j.în situația în care Contractul nu ar fi trebuit să fie atribuit Contractantului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;

k.În cazul în care împotriva Contractantului se deschide procedura falimentului;

l.Contractantul a săvârșit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Autorității contractante;

m.Valorificarea de către Autoritatea contractantă a rezultatelor prezentului contract este grav compromisă ca urmare a întârzierii prestațiilor din vina Contractantului.

26.3. Contractantul poate rezoluționa/rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care:

1. Autoritatea contractantă a comis erori esențiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare dovedită a Contractantului.
2. Autoritatea contractantă nu își îndeplinește obligațiile de plată a produselor prestate de Contractant, în condițiile stabilite prin prezentul Contract.

26.4 - Rezilierea Contractului în condițiile pct. 26.2 și pct. 26.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.

* 1. Prevederile prezentului Contract în materia rezilierii Contractului se completează cu prevederile în materie ale Codului Civil în vigoare.
  2. În situația rezilierii totale/parțiale din cauza neexecutării/executării parțiale de către Contractant a obligațiilor contractuale, acesta va datora Autorității contractante daune-interese cu titlu de clauză penală în cuantum egal cu valoarea obligațiilor contractuale neexecutate.
  3. În cazul în care Contractantul nu transmite garanția de bună execuție în perioada specificată, contractul este reziliat de drept, fără obligația de notificare sau îndeplinire a oricărei formalități de către Autoritatea contractantă.

26.5 - Autoritatea contractantă își rezervă dreptul de a denunța unilateral contractul de furnizare produse, în cel mult 15 zile de la apariția unor circumstanțe care nu au putut fi prevăzute la data încheierii contractului, cu condiția notificării Contractantului cu cel puțin 3 zile înainte de momentul denunțării.

***27. Limba care guvernează contractul***

27.1 – Limba care guvernează contractul este limba română.

**28. *Comunicări***

28.1- (1) Orice comunicare între părţi, referitoare la îndeplinirea prezentului contract,  
trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

28.2- Comunicările dintre părţi se pot face şi prin telefon, fax sau  
e-mail, cu condiţia confirmării în scris a primirii comunicării.

***29. Legea aplicabilă contractului***

29.1 – Contractul va fi interpretat conform legilor din România.

***30. Dispoziţii finale***

30.1 – Părțile prezentului contract înțeleg că datele cu caracter personal care reies din încheierea și executarea prezentului pot fi prelucrate doar în scopul aducerii la îndeplinire a obiectului contractului precum și în scopul arhivării, în conformitate cu Regulamentul  U.E. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date.

30.2 În conformitate cu dispoziţiile articolului 1203 din Codul Civil aprobat prin Legea 287 din 2009 pus în aplicare prin Legea 71 din 2011, cu modificările ulterioare, Prestatorul acceptă în mod expres şi neechivoc conţinutul următoarelor articole: art. 5, art. 6, art. 7, art.9, art.11, art.13, art.15, art.17, art.18, art.19, art. 22, art.23, art. 26, art. 30.

Părţile au înţeles să încheie astăzi, .............., prezentul contract în 2 (două) exemplare originale.

|  |  |
| --- | --- |
| ***Pentru Achizitor,***  **UNIVERSITATEA „ȘTEFAN CEL MARE” din SUCEAVA** | ***Pentru Prestator,***  **S.C. ......................** |
| Prof.univ.dr. Mihai DIMIAN  Rector |  |
| Ing. Florin DUCEAC  Director General Administrativ |  |
| Ec. Geanina MĂCIUCĂ  Director Economic |  |
| Serviciul Juridic, |  |
| Ec. Lucian Ioan OPAIȚ  Șef Serviciu Achiziții Publice II |  |